**ELŐTERJESZTÉS**

**A KÉPVISELŐ-TESTÜLET**

**2018. december 10-i rendes ülésére**

**Pipacsvirág Magyar Angol Két Tanítási Nyelvű Általános Iskola konyha üzemeltetési költségek áthárítása**

A napirendet tárgyaló ülés dátuma: 2018.12.10.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása:

**2. Jogszabályi hivatkozások:** A nemzeti köznevelésrőlszóló 2011. évi CXC. törvény 74.§. ( 1 ) bek és a 134/2016.(VI.10.) Korm. rendelet

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

A nemzeti köznevelésrőlszóló 2011. évi CXC. törvény 74.§. (1) bek és a 134/2016.(VI.10.) Korm. rendelet alapján a közoktatási intézmények fenntartását 2017.01.01-től a Tankerületi Központok vették át. Az Érdi Tankerületi Központ és az Telki Önkormányzat között létrejött vagyonkezelési Szerződés arról rendelkezik, hogy a gyermekek étkeztetésének feladata az önkormányzat kezében marad, ahogy az ennek ellátásához szükséges területek is.

A szóban forgó területek energia ellátását az Érdi Tankerület biztosítja. Ennek rendezése érdekében a Tankerületi Központ Megállapodás aláírását kezdeményezi a későbbi időszakra vonatkozóan, illetve az elmaradt költségek okán visszamenőlegesen.

A fogyasztási arányok az Érdi Tankerületi Központ által működtetett tálaló konyhák almérői által mért fogyasztások összesítése és az összfogyasztáshoz való arányosítása nyomán jöttek létre, figyelembe véve a víz, villany, gáz közüzemi költségeket.

A fogyasztási arány vetítési alapja a tárgyévet megelőző év gáz-, villany-, és vízfogyasztásának költsége, mely minden évben felülvizsgálatra kerül.

**Az egy éves fogyasztási adatokra kivetített költség 2017.évben**

|  |  |  |  |
| --- | --- | --- | --- |
| **Közüzemi költség** | **közüzemi költség mértéke ( Ft)** | **Számított költség hányad ( 5 % )** | **Számított éves költség ( Ft )** |
| víz | 2.475.092.- | 5,63 | 139.328 |
| villany | 4.065.878 | 2,92 | 119.122 |
| gáz | 8.092.161 | 0,21 | 17.083 |
| **Összesen** | **14.633.131.-** |  | **275.533** |

Telki, 2018. november 26.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (XII. .) Öh. számú**

**Határozata**

**Pipacsvirág Magyar Angol Két Tanítási Nyelvű Általános Iskola konyha üzemeltetési költségek áthárítása.**

Telki Község képviselő-testülete úgy határoz, hogy megállapodást ír alá az Érdi Tankerületi Központtal ( 2030 Érd, Alispán u. 8/a.) a Telki Önkormányzat tulajdonában és az Érdi Tankerület, mint használatában lévő önkormányzati vagyon ( Pipacsvirág Magyar.- Angol Kéttanítási Nyelvű Általános Iskola 2089 Telki, Muskátli u. 2. ) rendeltetésszerű használatával összefüggő üzemeltetési költségek megosztása és megtérítésének szabályozása érdekében.

A képviselő-testület felhatalmazza a polgármestert a megállapodás aláírására.

Határidő: azonnal

Felelős: Polgármester